open-index/open-wikipedia-markdown huggingface dataset:
Ֆիզիկական պայքարը վնասակար օրգանիզմների դեմ

Ֆիզիկական պայքարը հանդիսանում է վնասակար օրգանիզմների դեմ ֆիզիկական մի շարք գործոնների կիրառում, որոնք չունեն բացասական ազդեցություն միջավայրի կամ ստացվող բերքի վրա:Դրանցից են օրինակ՝

* ջերմաստիճանային կարճատև տատանումների ստեղծում (բարձր կամ ցածր), որոնք ունեն կործանիչ ազդեցություն որևէ վնասակար օրգանիզմի համար՝ միևնույն ժամանակ անվնաս են բուծվող և այլ օրգանիզմների համար։
* Պայքար ուլտրամանուշակագույն ճառագայթների և ուլտրաձայների, ինչպես նաև իոնացնող ճառագայթման միջոցով, որոնք վանում, վախեցնում կամ ապակողմնորոշում են վնասակար տարբեր միջատների, կրծողների, թռչունների։
* Լուսային թակարդների կիրառում, որոնք արդյունավետ են հատկապես բվիկների և վնասակար այլ թիթեռների դեպքում։ Լուսային ազդակը կարող է հանդիսանալ նաև որպես վանող կամ ապակողմնորոշող գործոն շատ վնասատուների համար։
* Տարբեր վնասատուների շրջանում ապակողմնորոշող գործոն կարող է հանդիսանալ նաև արհեստական էլեկտրամագնիսական դաշտի, ալիքների գործարկումը, որն այլ օգտակար օրգանիզմների շրջանում շեղումներ առաջ չի բերում։
* Ֆիզիկական որոշ գործոններ կարող են համակցվել բարձր արդյունավետություն ապահովելու համար, որոնցից են լույսը, էլեկտրական հոսանքը, ինչպես նաև գրավիչ կամ վանող հոտը, ոչնչացնող հեղուկով լի տարա և այլն։
* Որոշ վնասատուների համար կիրառվում են խայծ-օբյեկտներ, օրինակ՝ գոմաղբը իշախառանչի (արջուկ) դեմ պայքարելու համար, որն աշնանը թաղվում է հողում մինչև 50 սմ խորությամբ, իսկ ձմռանը այդտեղ ջերմաստիճանը բարձրանալով գրավում է հողաբնակ վնասատուներին։ Ցածր ջերմաստիճանային պայմաններում այդ զանգվածը դուրս է բերվում հողից և այրվում, տրորվում կամ փռվում մակերեսին, որի արդյունքում վնասատուները ոչնչանում են։
* Բույսերի կամ հողի ջերմային մշակում, որը ընդունված է փակ գրունտում։ Էությունը կայանում է նրանում, որ բարձր ջերմաստիճանի պայմաններում տվյալ օբյեկտը վարակազերծվում է տարբեր հիվանդություններից և վնասատուներից։

**Ագրոտեխնիկական եղանակը** ներառում է այնպիսի միջոցառումների իրականացում, որոնց հետևանքով նվազում կամ կանխվում են վնասակար շատ օրգանիզմների թիվն ու հասցված վնասը։ Այդ միջոցառումներն են հողի մշակման տարբեր եղանակները, հիմնավորված ցանքաշրջանառությունների, ինչպես նաև մաքուր և զբաղված ցելերի ներմուծումը, ագրոմիջոցառումների համալիր և որակյալ կատարումը։

## Ծանոթագրություններ
Մոհամմադ Մոխբեր

**Մոհամմադ Մոխբեր Դիզֆուլի** (, ), իրանցի պետական գործիչ, Իրանի նախագահի պաշտոնակատար 2024 թվականի մայիսի 19-ից։ 2021 թվականի օգոստոսի 8-ից՝ Իրանի առաջին փոխնախագահ։

## Կենսագրություն
Մոհամմադ Մոխբերը ծնվել է 1955 թվականին Դեզֆուլ քաղաքում։ Նա ունի միջազգային իրավունքի և կառավարման ոլորտի գիտությունների դոկտորի և մագիստրոսի կոչում։ Իրանա-իրաքյան պատերազմի ժամանակ ծառայել է Իսլամական հեղափոխության պահապանների կորպուսի բժշկական կորպուսում որպես սպա։

2021 թվականի օգոստոսի 8-ին նշանակվել է Իրանի առաջին փոխնախագահ։

2022 թվականի հոկտեմբերին բարձրաստիճան պաշտոնյաների և Իրանի ազգային անվտանգության բարձրագույն խորհրդի անդամների հետ այցելել է Մոսկվա՝ վերջնականապես ավարտելու Ռուսաստան մահապարտ անօդաչու թռչող սարքեր և «երկիր-երկիր» հրթիռներ ուղարկելու համաձայնագիրը՝ Ռուսաստանի  Ուկրաինա կատարած ներխուժմանը աջակցելու նպատակով։

## Պատժամիջոցներ
2010 թվականի հուլիսին Եվրամիությունը Մոհամմադ Մոխբերին ներառել է այն անձանց և կազմակերպությունների ցանկում, որոնց նկատմամբ «միջուկային կամ բալիստիկ հրթիռների ստեղծմանը» ենթադրյալ մասնակցության համար կիրառվում են պատժամիջոցներ։ Երկու տարի անց նա դուրս է բերվել նշված ցուցակից։

## Ծանոթագրություններ

Կատեգորիա:Իրանի քաղաքական գործիչներ
Կատեգորիա:Իրանի նախագահներ
Կատեգորիա:Պետության գործող ղեկավարներ
Չոլաքյան

**Չոլաքյան**, հայկական ազգանուն։

## Ազգանունը կրողներ
* Կլաուդիա Չոլաքյան (ծնվ․ 1996), ֆուտբոլիստ։
* Հակոբ Մարտայի Չոլաքյան (ծնվ․ 1947), բանաստեղծ, ազգագրագետ, պատմաբան, մատենագետ։
* Հովհաննես Չոլաքյան (1919-2016), Հայ Կաթողիկե եկեղեցու արքեպիսկոպոս։
* Սահակ Չոլաքյան (*[[Մազմանյան]]*, ?-1915), բժիշկ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Արագ հարստանալու սխեմա

**Արագ հարստանալու սխեմա** (), փոքր ներդրում կատարելով բարձր շահութաբերություն ստանալու ծրագիր։ Այսպիսի սխեմաներից շատերը տպավորություն են ստեղծում, թե մասնակիցները բարձր շահութաբերություն կարող են ստանալ նվազագույն ռիսկով, հմտությամբ, ջանքով ու ժամանակ ծախսելով։

## Պատմություն
«Արագ հարստանալ» տերմինն օգտագործվել է ստվերային ներդրումները նկարագրելու համար առնվազն 20-րդ դարի սկզբից։

## Նկարագրություն
Արագ հարստանալու սխեմաները հաճախ պնդում են, որ հարստություն կարելի է ձեռք բերել տանը աշխատելով։ Արագ հարստանալու սխեմաները, որոնք ամբողջությամբ գործում են համացանցում, սովորաբար խթանում են գործընկերային մարքեթինգի և գործընկերային գովազդի «գաղտնի բանաձևեր»։ Սխեման սովորաբար պնդում է, որ չեն պահանջվում հատուկ ՏՏ կամ մարքեթինգային հմտություններ, և տրամադրվում են անիրատեսական ժամկետներ, որոնց ընթացքում անհատը կարող է վաստակել հարյուրհազարավոր, նույնիսկ՝ միլիոնավոր դոլարներ։

2020-ական թվականների սկզբին անհամափոխարինելի թոքենների (NFT) ժողովրդականության աճից ի վեր, թերահավատները սկսեցին NFT-ին մեղադրել, որ նրա շատ նախագծեր նման են արագ հարստանալու սխեմաներին։

Օրինական և գրեթե օրինական արագ հարստանալու սխեմաները հաճախ գովազդվում են հեռուստախանութներում և ամսագրերում ու թերթերում։ Անօրինական սխեմաները կամ խարդախությունները հաճախ գովազդվում են սպամի կամ սառը զանգերի միջոցով։ Այս սխեմաների գովազդի որոշ ձևեր վաճառում են արագ հարստանալու մասին գրքեր կամ խտասկավառակներ, և ոչ թե մասնակիցներին խնդրում են ուղղակիորեն ներդրումներ կատարել կոնկրետ սխեմայի մեջ։

## Տես նաև
* Համացանցային խարդախություն
* Անվճար նախաճաշեր չեն լինում

## Ծանոթագրություններ

## Մատենագիտություն
* Leila Schneps and Coralie Colmez, *Math on trial.* *How numbers get used and abused in the courtroom*, Basic Books, 2013. ISBN&nbsp;. (Eighth chapter: "Math error number 8: underestimation. The case of Charles Ponzi: American dream, American scheme").

Կատեգորիա:Էթիկապես վիճելի բիզնես երևույթներ
Կատեգորիա:Ֆինանսական խարդախություն
Նիկեփորոս Փոկաս Ավագ

**Նիկեփորոս Փոկաս Ավագ**, (ծն․ և մահ․ թթ․ անհտ․), IX դ․ հայազգի բյուզանդական ռազմական գործիչ։ Կայսր Նիկեփորոս II Փոկասի պապը։ 

Գործել է բյուզանդական կայսրեր Վասիլ I-ի (867–886) և Լևոն VI Իմաստունի (886–912) օրոք։ Եղել է Թրակեսիոն բանակաթեմի զորավար, կրել է պատրիկի տիտղոս։ Գլխավորելով կայսրության արևելյան նահանգների զորքերը, որոնց մեջ կային նաև պավլիկյաններ, 885-ին պարտության է մատնել Իտալիայի հարավային մասը նվաճած արաբներին։ Աչքի է ընկել արաբական խալիֆայության և բուլղարների դեմ պատերազմներում։ Հազարավոր իտալացիների գերությունից ազատելու համար, իտալացիները նրա պատվին կառուցել են տաճար։ 

## Գրականություն
* «La Carrière du premier Nicéphore Phocas», Անրի Գրեգուար, «Prosphora eis S. Kyriakiden», Սալոնիկ, 1953, էջ 250․

Կատեգորիա:Փոկասներ
Կատեգորիա:Բյուզանդիայի զորավարներ
Կատեգորիա:Հայ զորավարներ
Կատեգորիա:Հայ պետական գործիչներ
Կատեգորիա:Արաբա-բյուզանդական պատերազմների բյուզանդացի մասնակիցներ
Մանդատ (ֆիլմ)

**«Մանդատ»** (), 1963 թվականի խորհրդային պատմաարկածային գեղարվեստական ֆիլմ, որը նկարահանել է ռեժիսոր Նիկոլայ Լեբեդևը Ա․ Վլասովի և Ա․ Մլոդիկի համանուն վիպակի հիման վրա։

## Սյուժե
Պետրոգրադ, 1919 թվական։ Իր կնոջը թաղելուց հետո բոլշևիկ Գլեբ Պրոխորովն իր տասներեքամյա որդու՝ Գլեբկայի (Բորյա Շչերբակով) հետ գնում է հեռավոր գյուղեր՝ տանելով Լենինի ստորագրած մանդատը, որպեսզի սովի մատնված Պետրոգրադի համար հաց ստանա։

Հացահատիկ հավաքելով՝ ջոկատը բախվում է տեղի կուլակների դիմադրությանը, որոնք ձգտում են խանգարել գնացքով հացահատիկի տեղափոխմանը։ Ջոկատի վրա հարձակված սպիատակների հետ փոխհրաձգության ժամանակ ամբողջ ջոկատը զոհվում է, բայց մինչ այդ վիրավոր Պրոխորովը հասցնում է մանդատը փոխանցել որդուն։

## Դերերում
* Իգոր Բոգոլյուբով - Գլեբ Պրոխորովիչ Պրոխորով
* Նիկոլայ Ռոժդեստվենսկի - Արխիպ
* Օլեգ Լետնիկով - Վասիլի
* Նիկոլայ Կուզմին - Գրիշա
* Միխայիլ Վասիլև - Դուբոկ, նավաստի, հանձնակատար
* Ալեքսանդր Աֆանասև - կուլակ

### Երեխաներ
* Բորյա Շչերբակով - Գլեբկա Պրոխորով
* Նատաշա Արզամասցևա - Գլաշա
* Վլադիմիր Լեբեդև - Մինկա, Գլաշայի եղբայրը
* Սաշա Դելիկանով - փողոցային երեխա

### Էպիզոդներում
* Նիկոլայ Գավրիլով -  Ուրեչիեի կայանի պետ
* Եվգենի Գրիգորև - գյուղացի
* Նիկոլայ Կրյուկով - Բատկա Խմել, խմբավորման ատաման
* Պավել Պերվուշին - Միտրիչ
* Մարիանա Սաֆոնովա - Անֆիսա Սերգեևնա, Արխիպի կինը
* Ալեքսեյ Սմիռնով - կայանի պետ
* Լև Ստեպանով - Կլիմով, Ուզլովայա կայանի ղեկավար
* Արկադի Տրուսով - Կրեմլի ժամապահ
* Ֆեոդոր Ֆեոդորովսկի - մեքենավար

### Լուսագրերում նշված չեն
* Վլադիմիր Վասիլև - ծեր մարդ գնացքում
* Գեորգի Սաթինի - «կույր» մուրացկան / կրակայրիչ վաճառող
* Ալեքսանդր Խվիլյա

## Ստեղծողներ
* Ռեժիսոր՝ Նիկոլայ Լեբեդև
* Սցենարի հեղինակներ՝ Ալեքսանդր Վլասով, Մլոդիկ Արկադի
* Օպերատոր՝ Անատոլի Կարպուխին
* Կոմպոզիտոր՝ Վլադիմիր Մակլակով
* Նկարիչ՝ Վիկտոր Սավոսին

## Փաստեր
* Ֆիլմում իր առաջին կինոդերն է կատարել 12-ամյա Բորիս Շչերբակովը, որը մարմնավորել է Գլեբկա Պրոխորովին։

## Ծանոթագրություններ

## Արտաքին հղումներ
* 
* «Мандат».
* Сайт памяти Алексея Смирнова. «Мандат».

Կատեգորիա:1963 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Բաց երկիր

**«Բաց երկիր»** (), 1987 թվականի խորհրդային ֆիլմ, որը նկարահանել է ռեժիսոր Ալեքսանդր Լեյմանիսը Միխայիլ Դիմովի համանուն վիպակի մոտիվներով։

## Սյուժե
Իններորդ դասարանցիները ավարտում են ուսումնական տարին և սկսում ամառային պրակտիկան մեխանիկական գործարանում։ Դասղեկ Գերման Գերմանովիչը զգուշացնում է տղաներին, որ գործարանային թիմում աշխատելը լուրջ խնդիր է։ Առաջին իսկ օրը աղջիկներին ուղարկում են տարածքը բարեկարգելու, իսկ տղաները ստանում են ավելի լուրջ հանձնարարություններ։ Օրինակ՝ Դիմային հանձնարարում են փակել ցանկապատի անցքերը։ Նկատելով, որ այդ նույն անցքերն ինքնին չեն առաջանում, այլ այն պատճառով, որ գործարանի աշխատողները հաճախ այցելում են մոտակա գարեջրի կրպակ այդ «անցուղիներով», Դիման մեխում է դուռը և պատուհանը հենց կրպակում։ Նման նորարարությունից հետո նա տեղափոխվում է սանտեխնիկների հետ աշխատելու։ Բայց տղային ամեն ինչ հետաքրքիր է, և նա հաճույքով աշխատում է բրիգադի հետ նույնիսկ գիշերային հերթափոխով։

Դասարանի մնացած տղաները նույնպես ներգրավվում են գործարանի զբաղված կյանքի մեջ, և երբ պրակտիկան ավարտվում է, նրանք ափսոսանքով են բաժանվում նոր ընկերներից՝ հաստատ որոշելով դպրոցից և ուսումնարանից հետո վերադառնալ գործարան։

## Դերերում
* Եվգենի Շուրուպով – *Դիմա
* Լիլիանա Վեսսերե – *Ժաննա
* Ալլա Լուդբորժ – *Մարինա
* Անդրիս Մորկանս – *ակադեմիկոս
* Մարտինս Կալնինս – *Վենյա
* Տարիել Ռզաև – *Սենյա
* Իգոր Դեկունով – *Գրիշա
* Դմիտրի Սոկոլով  -Մալչոնիշ
* Ելենա Կովալենկո – *Վերնիսաժևա
* Գիրտս Յակովլևս – *Գերման Գերմանովիչ
* Օլեգ Սիսոև – *Պետրովիչ
* Աուսմա Դուլե – *Աննա Անդրեևնա
* Ժաննա Գլեբովա – *Իրինա Բորիսովնա
* Կոնստանտին Բերդիկով – *Իգնատ
* Ուլդիս Վազդիքս – *«Թախտա»
* Պետերիս Լիեպին – *Վասիլևսկի
* Բայբա Ինդրիքսոնե – *Դիմայի մայրը
* Եվգենի Իվանիչև – *Դիմայի հայրը
* Տատյանա Մալչենկո – *Մալչոնիշի մայրը
* Մարկ Լեբեդև – *Մալչոնիշի  հայրը
* Կարլիս Սեբրիս – *էպիզոդ
* Ալեքսեյ Միխայլով – *էպիզոդ

== Նկարահանող խումբ ==
* Ռեժիսոր՝ [[Ալեքսանդր Լեյմանիս]]
* Սցենարի հեղինակներ՝ Ալեքսանդր Լեյմանիս, Միխայիլ Դիմով
* Օպերատոր՝ Վալենտին Սվեշնիկով
* Կոմպոզիտոր՝ [[Ռայմոնդ Պաուլս]]
* Նկարիչ՝ Զինտա Գաումիգա

== Ծանոթագրություններ ==


== Գրականություն ==
* *Элла Аграновская* — За порогом — открытая страна (О худож. фильме «Открытая страна») // Молодёжь Эстонии, 21 июня 1980
* *Марга Варпиня'' — Открытие не состоялось (О худож. фильме «Открытая страна») // Kино, 1980, № 2. — c. 8-9.
* Открытая страна // Советские художественные фильмы: 1978—1979 / Мария Павлова. — М.: Нива России, 1998. — с. 91

Կատեգորիա:Խորհրդային ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:1979 ֆիլմեր
Յորինդա և Յորինգել

**Յորինդա և Յորինգել** (), Գրիմ եղբայրների գրած գերմանական հեքիաթ։ Աառնե-Թոմփսոնի համակարգում ունի 405 ինդեքսը։ Այս հեքիաթը հանդիպում է հիմնականում Գերմանիայում, բացառությամբ պատմության շվեդական տարբերակի, թեև Մերի Քեմփբելը Կենտուկիում հայտնաբերել է դրա մեկ այլ տարբերակ՝ «Ցողի ծաղիկը»։

## Սյուժե
Չար կախարդը (կամ Փերին, կախված է թարգմանությունից) ապրում է անտառի մութ ամրոցում։ Նա ունի կենդանիներին և թռչուններին գայթակղելու ունակություն, որոնց սպանում է և ուտում։ Կախարդուհին իր բնակարանին մոտեցող ցանկացած մարդու քար է դարձնում, իսկ երիտասարդ աղջիկներին վերածում է թռչունների և փակում վանդակներում։ Յորինդան և Յորինգելը՝ նշանված աղջիկն ու երիտասարդը, զբոսանքի են գնում անտառ։ Նրանք շատ են մոտենում կախարդի որջին։ Կախարդը Յորինդային դարձնում է սոխակ, իսկ Յորինգելին՝ քար։ Թռչունին բռնելուց հետո նա ազատում է Յորինգելին՝ ծիծաղելով այն փաստի վրա, որ նա այլևս երբեք չի տեսնի Յորինդային։

Մի գիշեր Յորինգելը երազում տեսնում է մի ծաղիկ, որը կարող է ոչնչացնել կախարդուհու կախարդանքը։ Ինը օր երիտասարդը փնտրում է այդ ծաղիկը, գտնում այն և տանում կախարդուհու ամրոցը։ Նույնիսկ մոտենալով ամրոցին՝ Յորինգելը չի քարանում և կարողանում է մտնել կախարդի որջը։ Նա տեսնում է, թե ինչպես է կախարդը կերակրում թռչուններին։ Կախարդը չի կարողանում կախարդել Յորինգելին։ Երբ նա փորձում է տանել վանդակներից մեկը, երիտասարդը կռահում է, որ դրա մեջ է գտնվում Յորինդան՝ սոխակը։ Յորինգելը ծաղիկը կպցնում է կախարդին, և նրա ամբողջ կախարդական ուժը ընդմիշտ անհետանում է։ Երիտասարդը դիպչում է Յորինդային, և նա նորից վերածվում է աղջկա։ Յորինգելը կախարդանքը հանում  է նաև թռչուն դարձած մյուս աղջիկներից։

## Ծանոթագրություններ

Կատեգորիա:Գրիմ եղբայրների հեքիաթներ
Բոբան Նիկոլով

**Բոբան Նիկոլով** (, ), մակեդոնացի ֆուտբոլիստ, հունգարական «Քիշվարդ» ակումբի և Մակեդոնիայի հավաքականի կիսապաշտպան։

## Ակումբային կարիերա
Նիկոլովը իր հայրենի քաղաքի «Բրեգալնիցա» ակումբի սան է։ 2010 թվականին տեղափոխվել է Ռումինիա, որտեղ սովորել է Գեորգե Հաջիի ակադեմիայում։ 2012 թվականին Բոբանը պայմանագիր է կնքել «Վիիտորուլի» հետ։ 2013 թվականի մարտի 8-ին «Գազ Մեթանի» դեմ խաղում նորամուտը նշել Է Ռումինիայի առաջնությունում։ Մայիսի 19-ին «ՍՍտյաուայի» դեմ խաղում Նիկոլովը խփել էիր առաջին գոլը «Վիիտորուլի» կազմում։ 2015 թվականի ամռանը նրա պայմանագիրը ռումինական ակումբի հետ ավարտվել էր, և Բոբանը ազատ գործակալի կարգավիճակով վերադարձել էր հայրենիք՝ պայմանագիր կնքելով «Վարդարի» հետ։ Օգոստոսի 23-ին «Մլադոստի» դեմ խաղում նորամուտն է նշել Մակեդոնիայի առաջնությունում։ 2016 թվականի մարտի 3-ին մայրաքաղաքային «Մլադոստի» դեմ խաղում Նիկոլովը խփել է իր առաջին գոլը «Վարդարի» կազմում։ Ակումբի կազմում Բոբանը երկու անգամ հաղթել է Մակեդոնիայի առաջնությունում։

2018 թվականի սկզբին Նիկոլովը տեղափոխվել է հունգարական «Վիդեոտոն» (հետագայում վերանվանվել է Մոլ Վիդի)։ Փետրվարի 24-ին «Վաշաշի» դեմ խաղում նորամուտն է նշել Հունգարիայի առաջնությունում։

## Միջազգային կարիերա
2016 թվականի մայիսի 29-ին Ադրբեջանի հավաքականի դեմ ընկերական խաղում Նիկոլովը նորամուտն է նշել Մակեդոնիայի հավաքականի կազմում։ 2017 թվականի մարտի 24-ին Լիխտենշտեյնի հավաքականի դեմ Աշխարհի 2018 թվականի առաջնության ընտրական խաղում Բոբանը խփել է իր առաջին գոլը ազգային թիմի կազմում։

2017 թվականին Մակեդոնիայի երիտասարդական հավաքականի կազմում Նիկոլովը Լեհաստանում մասնակցել է Եվրոպայի երիտասարդական առաջնությանը։ Նա մասնակցել է Իսպանիայի, Սերբիայի և Պորտուգալիայի հավաքականների դեմ խաղին։

### Գոլեր Մակեդոնիայի հավաքականի կազմում

## Ձեռքբերումներ
**Թիմային**

 «**Վարդար»**

* Մակեդոնիայի ֆուտբոլի առաջնություն՝ 2015/2016
* Մակեդոնիայի ֆուտբոլի առաջնություն՝ 2016/2017

## Ծանոթագրություններ
Կատարի զբոսաշրջության նախարարություն

Կատարի զբոսաշրջության նախարարություն(QT) (արաբ․՝ قطر السياحة/الهيئة العامة السياحة), Կատարի կառավարության ստորաբաժանում,Կատարում զբոսաշրջության զարգացմանը և մասսայականացմանը վերաբերող կանոնների, կանոնակարգերի և օրենքների մշակման և կիրառման համար պատասխանատու բարձրագույն մարմինն է։ Այս նախարարությունը պատասխանատու է զբոսաշրջային վայրերի  սպասարկման, ճանապարհորդների տեղավորման համար, ներառյալ զբոսաշրջության հետ կապված բոլոր ապրանքներն ու ծառայությունները, նպատակ ունենալով ընդլայնել և ավելի զանազան դարձնել Կատարի զբոսաշրջության ոլորտը, ինչպես նաև բարձրացնել զբոսաշրջության դերը երկրի ՀՆԱ-ում և դրա հետագա աճի և սոցիալական զարգացման մեջ։

Qt-ն իր աշխատանքում առաջնորդվում է 2014 թվականի փետրվարին հրապարակված  մինչև 2030 թվականի (QNTSS)  Կատարի զբոսաշրջության ոլորտի զարգացման ազգային ռազմավարությամբ, որը սահմանում է ոլորտի հետագա զարգացման ծրագիրը։

## Գործառնություններ
Նպատակ ունենալով դառնալ Մերձավոր Արևելքի ամենաարագ զարգացող զբոսաշրջային ուղղությունը ՝ Կատարի զբոսաշրջության նախարարությունը ներկայացրել է երկրի պատմության մեջ ամենամեծ մարքեթինգային արշավը, որը կոչվում է «Կատարի ազգային տեսլականը մինչև 2030 թվականը»։ 2021 թվականի ապրիլին Կատարում ֆուտբոլի աշխարհի գավաթի 2022 խաղարկության համար ավելի քան 100 նոր հյուրանոցների բացմանը ընդառաջ, այս համաշխարհային կարգի զբոսաշրջային ուղղությունը խթանելու նպատակով, ստեղծվել են նոր մասնագիտացված կայք և բջջային հավելված 2021 թվականի ապրիլին։

Մինչև 2030 թվականը ծրագիրը նախատեսում է տարեկան ներգրավել ավելի քան 6 միլիոն զբոսաշրջիկների, որոնցից 3 միլիոնը Կատար կայցելի միայն ֆուտբոլի աշխարհի առաջնության ժամանակ։ Ըստ *[[Gulf Times]]*-ի ՝ 2023 թվականի առաջին կիսամյակում Կատարն ընդունել է 1,5 միլիոն զբոսաշրջիկ։

Ակնկալվում է, որ 2023 թվականին Քաթարում տեղի կունենան կատարի Գրան պրին, ավտոսրահները, 2023 թվականի այգեգործության միջազգային ցուցահանդեսը և այլ միջոցառումներ։

Պարսից ծոցի համագործակցության խորհրդի անդամ երկրների (Բահրեյն, Քուվեյթ, Օման, Սաուդյան Արաբիա և Արաբական Միացյալ Էմիրություններ) քաղաքացիների համար Քաթար մուտք գործելու  վիզա չի պահանջվում։

## Կատարի տուրիստական վիզա
Ցանկացած ավիաընկերության չվերթներով Կատար ժամանող քաղաքացիները կարող են առցանց դիմել տուրիստական վիզա ստանալու համար։ Դրա համար անհրաժեշտ է։

* Լրացրեք առցանց ձևը
* Վերբեռնել անհրաժեշտ փաստաթղթերը (այդ թվում ՝ սկանավորված անձնագիրը և անձնական լուսանկարները)
* Նշեք ավիատոմսերի ամրագրման մասին տեղեկատվությունը
* Վճարեք վճարը վավեր կրեդիտ քարտով

Qatar Airways ավիաընկերության չվերթներով Քաթար ժամանող քաղաքացիները Ավիատոմսերի ամրագրում կատարելիս կարող են դիմել ուղևորի և ուղեկցող անձանց համար տուրիստական վիզա ստանալու համար։

## Կատարի տարանցիկ վիզա
Qatar Airways ավիաընկերության չվերթներով Կատարում հերթափոխով ճանապարհորդող ցանկացած պետության քաղաքացիները կարող են 96 ժամ անվճար տարանցիկ վիզա ստանալ։ Քանի որ գործում են որոշակի կանոններ և պայմաններ, վիզա ստանալու համար պահանջվում է հաստատում Կատարի ներքին գործերի նախարարության կողմից։

## Ծանոթագրություններ


## Հղումներ
* Qatar Tourism
* Qatar's Ministry of Interior
* Visas for visitors

Կատեգորիա:Զբոսաշրջություն
Կատեգորիա:Կատար
Մելիսա Քյոք

**Մելիսա Քյոք** (գերմաներեն՝ *Melissa Köck․*  ), ավստրիացի խուլ լեռնադահուկորդուհի։ Մասնակցել է խուլերի 2015 թվականի ձմեռային  օլիմպիական խաղերին՝ հանդես գալով կանանց ճեպավայրէջքի, հսկա սլալոմի, սլալոմի, գերհսկա սլալոմի՝ Super-G-ի և գերհամակցված մրցումներում։ Մելիսան ավստրիացի լեռնադահուկորդուհի Քրիստինա Քյոքի կրտսեր քույրն է։

Իր օլիմպիական նորամուտը կատարելով խուլերի 2015 թվականի ձմեռային օլիմպիական խաղերում՝ Մելիսան մեկական արծաթե մեդալ է նվաճել կանանց հսկա սլալոմի, սլալոմի,  գերհսկա սլալոմի՝ Super-G-ի և գերհամակցված մրցումներում՝ այդ բոլոր մրցաձևերում զիջելով միայն օլիմպիական խաղերի չեմպիոնուհու տիտղոսը նվաճած չեխ լեռնադահուկորդուհի Թերեզա Կմոչովային։ Մելիսա Քյոքը Ավստրիան ներկայացրել է նաև խուլերի 2019 թվականի ձմեռային օլիմպիական խաղերում, որտեղ նվաճել է երեք բրոնզե մեդալ։

## Ծանոթագրություններ

## Արտաքին հղումներ
* Melissa KOECK at the International Ski and Snowboard Federation
* Melissa KOECK at Deaflympics

Կատեգորիա:1997 ծնունդներ
Կատեգորիա:Ապրող անձինք
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Օլիմպիական մարզիկներ
Կուբայի կենտրոնական բանկ

**Կուբայի կենտրոնական բանկ** ( , **BCC**) Կուբայի կենտրոնական բանկն է։ Այն ստեղծվել է 1997 թվականին՝ ստանձնելու Կուբայի Ազգային բանկի բազմաթիվ գործառույթներ (), որը ստեղծվել է 1948 թվականի դեկտեմբերի 23-ին  և սկսել է գործել 1950 թվականի ապրիլի 27-ին։

Բանկի ներկայիս նախագահը Խոակին Ալոնսո Վասկեսն է։

## Կառուցվածք
Բանկը գլխավորում է մեկ նախագահ՝ հինգ փոխնախագահներով.

# Առաջին փոխնախագահ
# Վարչական գծով փոխնախագահ
# Կուբայի բանկային համակարգի վերլուծության և ռազմավարական նպատակների գծով փոխնախագահ
# Մակրոէկոնոմիկայի գծով փոխնախագահ
# Գործառնական գծով փոխնախագահ

Կենտրոնական բանկի նախագահը Կուբայի Նախարարների խորհրդի անդամ է։

## Նախագահներ
Կուբայի Ազգային բանկի և Կուբայի Կենտրոնական բանկի նախագահներն են եղել․

* Ֆելիպե Պազոս –  1950 – ապրիլ 1952 թթ․
* Խոակին Մարտինես Սաենս, ապրիլ 1952 – 1958 թթ․
* Ֆելիպե Պազոս – հունվար 1959 - նոյեմբեր 1959 թթ․
* Չե Գևարա – 26 նոյեմբերի 1959 - 1961 թթ․
* Ռաուլ Սեպերո Բոնիլա – 1961–1962 թթ․
* Օռլանդո Պերես Ռոդրիգես – 1962 – 1973 թթ․
* Ռաուլ Լեոն Տորաս – 1973 – 1985 թթ․
* Հեկտոր Ռոդրիգես Լոմպարտ – 1985 – 1995 թթ․
* Ֆրանսիսկո Սոբերոն Վալդես – 1995 – 2009 թթ․
* Էռնեստո Մեդինա Վիլավեյրան – 2009 - 2017 թթ․
* Իրմա Մարգարիտա Մարտինես Կաստրիյոն – 2017 - 2020 թթ.
* Մարտա Սաբինա Վիլսոն Գոնսալես – 2020-2023 թթ․
* Խոակին Ալոնսո Վասկես – 2023 թվականի փետրվարի 15-ից ներկա

## Տես նաև
* Կուբայական փոխարկելի պեսո
* Կենտրոնական բանկերի ցուցակ

## Ծանոթագրություններ

## Արտաքին հղումներ
*  Central Bank of Cuba official site
Ելենա Միխայլովսկայա

**Ելենա  Միխայլովսկայա** (ռուս.՝ Елена Константиновна Михайловская; նոյեմբերի 21, 1949, Մոսկվա, ԽՍՀՄ – փետրվարի 4, 1995, Մոսկվա, Ռուսաստան) Միջազգային շաշկու աշխարհի առաջին կին չեմպիոնը։ Նա այս տիտղոսը նվաճել է հինգ անգամ անընդմեջ (1973-1977)։ Մինչ այդ նա ռուսական շաշկու Խորհրդային Միության քառակի չեմպիոն էր (1969-1972)։ Ավելի ուշ նա մարզիչ էր և ղեկավարում էր Մոսկվայի շաշկու ֆեդերացիան։

## Կենսագրություն
Մանկության տարիներին Ելենա Միխայլովսկայան զբաղվում էր ակտիվ սպորտով, բայց 15 տարեկան հասակում առողջական խնդիրները նրան ստիպեցին փոխել սպորտը։ Նա մտադիր էր լրջորեն զբաղվել շախմատով, սակայն արդյունքում հայտնվեց շաշկու ակումբում։ Մոտ մեկ տարի անց նա Մոսկվայի թիմի կազմում հաղթեց Խորհրդային Միության երիտասարդական անհատական առաջնությունը, իսկ 1968-ին նա նվաճեց նաև անհատական առաջնությունը։ 1969 թվականից սկսած ՝ նա հանդես է եկել Մոսկվայի «Լոկոմոտիվ Մոսկվա» ակումբում և նույն թվականին նվաճել է մեծահասակների շրջանում ռուսական շաշկի Խորհրդային Միության չեմպիոնի տիտղոսը ՝ մրցաշարի վերջին պարտիայում հաղթելով նախորդ տիտղոսակիր Իրաիդա Սպասկայային, իսկ հետո ոսկե մեդալ նվաճելով Յանինա Աուգուստինայտեից։ Այնուհետև նա այդ տիտղոսը պահեց ևս երեք տարի անընդմեջ ՝ սահմանելով ԽՍՀՄ ռեկորդ իր գոյության ողջ ընթացքում։

1970-ականների սկզբին Միխայլովսկայան անցավ Միջազգային Շաշկի։ 1973 թվականին նա հաղթել է Ամստերդամի հեղինակավոր միջազգային մրցաշարում, որը հետադարձ ուժով ճանաչվել է կանանց աշխարհի առաջին ոչ պաշտոնական առաջնությունը։ Հաջորդ չորս տարիներին նա նվաճեց աշխարհի չեմպիոնի չորս պաշտոնական տիտղոս։ Նրանց թվում 1975-ին նրա հաղթանակը համարվում էր ամենաառանձնահատուկը, քանի որ Միխայլովսկայան այն ավարտեց գրեթե կատարյալ հաշվով ՝ ութ անընդմեջ հաղթանակներից հետո միայն վերջին պարտիայում ոչ-ոքի խաղալով Լենի Թունեն-Գերտսի դեմ։ Միայն 1979 թվականին նա համաշխարհային թագը զիջեց Լյուդմիլա Մեյլեր-Սոչնենկոյին։

Ելենա Միխայլովսկայան ավարտելով ակտիվ խաղային գործունեությունը՝ շարունակեց մարզչական գործունեությունը։ Նա նաև եղել է Մոսկվայի շաշկու ֆեդերացիայի նախագահը մինչև իր մահվան օրը։ Նա մահացել է 1995 թվականի փետրվարին Մոսկվայում և թաղվել Վագանկովյան գերեզմանատանը։ Տասը տարի անց Մոսկվայի շաշկու ֆեդերացիան որոշում կայացրեց 2005 թվականը հայտարարել Ելենա Միխայլովսկայայի տարի։

## Ռեկորդներ և Վիճակագրություն միջազգային շաշկու կանանց աշխարհի առաջնություններում



## Ծանոթագրություններ


## Հղումներ
* Profile at the Dutch Draughts Union tournament database
 
Կատեգորիա:Վագանկովյան գերեզմանատանը թաղվածներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ սպորտի վարպետներ
Կատեգորիա:Շաշիստներ
Թաիլանդի բանկ

**Թաիլանդի բանկ** (աբրվ. ธปท; ) Թաիլանդի կենտրոնական բանկն է։

## Պատմություն
Թաիլանդի բանկը առաջին անգամ ստեղծվել է որպես Թաիլանդի Ազգային բանկային բյուրո։ Թաիլանդի Բանկի ակտը հրապարակվել է 1942 թվականի ապրիլի 28-ին, որը վերապահում է Թաիլանդի բանկին պատասխանատվություն՝ կենտրոնական բանկի բոլոր գործառույթների համար։ Թաիլանդի բանկը սկսել է իր գործունեությունը 1942 թվականի դեկտեմբերի 10-ին։

Թաիլանդի Բանկի ակտը, բուդդայական օրացույցով 2485 թվականին, հետագայում փոփոխվել է՝ շեշտը դնելու նրա սոցիալական պատասխանատվության վրա, ստեղծելու մեխանիզմ՝ պաշտպանվելու տնտեսական ճգնաժամից, ինչպես նաև ստեղծելու իր որոշումների կայացման գործընթացը՝ կազմակերպությունում լավ կառավարում և թափանցիկություն ապահովելու համար։ Թաիլանդի բանկի ակտն ուժի մեջ է մտել 2008 թվականի մարտի 4-ին։

## Դերեր և պարտականություններ
Թաիլանդի բանկի առաքելությունն է կայուն ֆինանսական միջավայր ապահովել կայուն տնտեսական աճի համար՝ Թաիլանդի բնակչության կենսամակարդակի շարունակական բարելավմանը հասնելու համար։

## Կառավարիչներ
Թաիլանդի բանկի կառավարիչը ունի հինգ տարի ժամկետ՝ ոչ ավելի, քան երկու անընդմեջ ժամկետ։ Ֆինանսների նախարարը Թաիլանդի կաբինետի թեկնածու է առաջադրում։ Երբ կաբինետը որոշում է ընդունում թեկնածուին հաստատելու մասին, այն ներկայացվում է միապետին՝ նրա հաստատման համար։

### Կառավարիչների ցուցակ

## Տես նաև
* Թայերեն բահտ
* Թաիլանդի տնտեսություն
* Կենտրոնական բանկերի ցուցակ

## Ծանոթագրություններ

## Արտաքին հղումներ

* Official website. .
Սարդաշտ

**Սարդաշտ** (, ), քաղաք Իրանի հյուսիս-արևմուտքում` Արևմտյան Ադրբեջան օսթանում, Սարդաշտ շահրեստանի վարչական կենտրոնը։ Բնակչությունը վերջին մարդահամարի տվյալներով կազմել է ։

Գտնվում է Արևմտյան Ադրբեջան օսթանի հարավարևմտյան մասում` օսթանի վարչական կենտրոն Ուրմիա քաղաքից մոտ 152 կմ հարավ-արևելք, Իրաքի հետ սահմանից 10 կմ հեռավորության վրա։

## Բնակչություն
Բնակչությունը 2016 թվականի մարդահամարի տվյալներով կազմում էր 46 412 մարդ, որոնք կազմում էին 12 551 տնտեսություն։ Սարդաշտը Արևմտյան Ադրբեջանի բնակչությամբ տասնմեկերորդ քաղաքն է։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

Քաղաքը հիմնականում բնակեցված է քրդերով։

## Ծանոթագրություններ

Կատեգորիա:Իրանի քաղաքներ
Ռոյտեի վանք

**Ռոյտեի վանք ,** Հռոմեական կաթոլիկ ֆրանցիսկյան Միաբանության կրոնական համայնքի կողմից հիմնված եկեղեցի Ավստրիայում, Տիրոլի Ռոյտե առևտրային քաղաքում, Ինսբրուքից մոտ 100 կմ (60 մղոն) արևմուտք։ Եկեղեցին վանական համալիրի մաս է կազմում, և երկուսն էլ ունեն պահպանվող հուշարձանի կարգավիճակ ՝ համաձայն ավստրիական օրենսդրության։ Այնուամենայնիվ, վերջին ֆրանցիսկացիները լքեցին վանքը 2014-ի վերջին մի քանի տասնամյակ նոր անդամների թվի կրճատումից հետո։

## Պատմություն
Ֆրանցիսկյան բնակավայրի հիմնադրման առաջին քարը դրվել է 1628 թվականի մարտի 15-ին Ավստրիայի Արքհերցոգ Լեոպոլդի և նրա կնոջ ՝ ի ծնե Կլաուդիա Մեդիչիի ներկայությամբ։ Քաղաքական առումով սա պայմանավորված էր 16-րդ դարի բողոքական ռեֆորմացիայի դեմ կաթոլիկ եկեղեցու դիմադրությամբ։ Ֆրանցիսկացիներին տրամադրվել է նաև հարակից Սուրբ Աննա եկեղեցին ՝ իրենց հովվական գործունեության համար։ Վանքի շինարարությունն ավարտվել է 1630 թվականին ։ Այնուամենայնիվ, 1632 թվականի հուլիսին և վանական շենքերը, և եկեղեցին վնասվեցին և թալանվեցին շվեդ զինվորների կողմից Երեսնամյա պատերազմի հետ կապված ավերածությունների ժամանակ ։

1703 թվականին և 1846 թվականին համալիրը այրվել է, սակայն երկու դեպքում էլ վերականգնվել է տեղի համայնքի ֆինանսական աջակցությամբ։ 18-րդ դարում վանքում էր գտնվում Ֆրանցիսկյան աստվածաբանական ուսումնական կենտրոնը։ 1775-1782 թվականներին ֆրանցիսկացիները ռազմական հոգևորականներ էին տրամադրում Էրենբերգ ամրոցի համար ։ 1820-1861 թվականներին Ռոյտեն ծառայել է որպես համայնք նորեկների համար ։

Տարածաշրջանում բնակչության փոփոխությունը հանգեցրեց նրան, որ 1945 թվականին Ռոյտեի վանական եկեղեցին վարձեց իր լրիվ դրույքով քահանային։ Ծխական ժողովների անցկացման վայր ապահովելու համար 1959-1961 թվականներին կառուցվել է «Պաուլուսհայմը», որից հետո 1960-ականների կեսերին եկեղեցին փուլ առ փուլ վերակառուցվել է։ Զանգակատունը փոխարինվել է 1976 թվականին, և 1977-2000 թվականներին Ռոյտեյում կրկին տեղավորվել են Ֆրանցիսկյան Տիրոլ նահանգի նորեկները ։

21-րդ դարի երկրորդ տասնամյակում ծխական համայնքում մնացել էին ընդամենը չորս ֆրանցիսկացիներ, ովքեր իրենց ժամանակը նվիրում էին հիմնականում հիվանդանոցում աշխատելուն և հովվական խնամքին։ 2013 թվականի հոկտեմբերի 8-ին հաղորդագրություն է ստացվել, որ Ռոյտեի վանքը կփակվի 2014 թվականի սեպտեմբերին։

## Սուրբ Աննա վանական եկեղեցի
Եկեղեցին, որը կառուցվել է խիստ Ֆրանցիսկյան ոճով, գտնվում է փողոցին զուգահեռ և ինտեգրված է վանքի այլ շենքերում։ Գոթական դասին լրացնում էր Բարոկկո ոճի նավը։ Աշտարակը գտնվում է երգչախմբի հարավային կողմում ՝ մասամբ հատվելով վանքի շենքի հետ։ Այն ունի կամարակապ պատուհաններ և պսակված է տարածաշրջանի եկեղեցիներին բնորոշ սոխուկանման գմբեթով։ Նավերն ու երգչախմբերը(դասը) լուսավորված են նաև կլոր կամարակապ պատուհաններով ։

## Ծանոթագրություններ


Կատեգորիա:17-րդ դարի կրոնական կառույցներ
Կատեգորիա:Վանքեր այբբենական կարգով
T AppFolio

**T AppFolio**, Հնդկաստանի Տելինգանայի կառավարության կողմից ստեղծված քաղաքացու կարիքների համար ինտեգրված ծրագիր։ Ծառայությունը Mee Seva 2.0-ի մի մասն է, որը ինտեգրված ծրագիր է, ապահովում է այնպիսի ծառայություններ, ինչպիսիք են Mee Seva services, RTA ծառայություններ, վճարների և հաշիվների վճարման ծառայություններ և այլն։ Այն հասանելի է Տելուգու և անգլերեն լեզուներով։

## Պատմություն
Այն մեկնարկել է 2018 թվականի փետրվարի 28-ին Տելինգանայի տեղեկատվական տեխնոլոգիաների նախարար Կ.Տ. Ռամա Ռաոյի կողմից։

## Ծառայություններ
Մոտ 150 ծառայություններ, ներառյալ առավել հաճախ օգտագործվող ծառայությունները, ինչպիսիք են MeeSeva-ն, RTA ծառայությունները, վճարների և օրինագծերի վճարումը։

Հավելվածում առկա են այլ տեղեկատվական ծառայություններ, ինչպիսիք են տեղադրության ծառայությունները,  MeeSeva կենտրոնները, սննդի խանութները,  հավելվածի համար  հասանելի Wi-Fi  կետերը։

## Հարթակ
Պլատֆորմն աջակցում է մեկ մուտքի գործառույթին ՝ բազմաթիվ ծառայություններ օգտագործելու համար։ Այժմ այն տարածվել է M-Governance-ի բջջային հարթակում։ T app folio-ն ծրագիր է, որը միավորում է տարբեր գերատեսչությունների 180 ծառայություններ մեկ հավելվածում, որը նման է Հնդկաստանի կառավարության UMANG հավելվածին։

## Ծանոթագրություններ


Կատեգորիա:Վճարային համակարգեր
Կատվով կինը

**«Կատվով կինը»** (), իմպրեսիոնիստական ոճի ֆրանսիացի գեղանկարիչ Պիեռ-Օգյուստ Ռենուարի նկարներից։ Այս ստեղծագործությունը հեղինակը վրձնել է 1875 թվականին։ Յուղաներկով կտավի չափերն են 56 × 46,4 սմ։

Այսօր «*Կատվով կինը*» ստեղծագործությունը պահպանվում և ցուցադրվում է Արվեստի ազգային պատկերասրահում (Վաշինգտոն ԿՇ, ԱՄՆ)։

## Նկարագիր
«*Կատվով կինը*» ստեղծագործությունում հեղինակը վրձնել է երիտասարդ կնոջ։ Վերջինս նստած է բազկաթոռին և ձեռքերով գրկել է կատվին։ 

## Պատմություն
Պիեռ-Օգյուստ Ռենուարի նկարը տեր և տիկին Բենջամին է․ Լևիները նվիրել են Վաշինգտոնի Արվեստի ազգային պատկերասրահին։

## Գրականություն
* Rubin, James H. (2003). *Impressionist Cats & Dogs: Pets in the Painting of Modern Life*. Yale University Press. .

## Ծանոթագրություններ

## Արտաքին հղումներ
* «Կատվով կինը» ստեղծագործությունը Արվեստի ազգային պատկերասրահի կյանքում

Կատեգորիա:1875 նկարներ
Կատեգորիա:Ռենուարի նկարներ
Կատեգորիա:Վաշինգտոնի Արվեստի ազգային պատկերասրահի նկարներ
Կատեգորիա:Կենդանիներն արվեստում
Կատեգորիա:Կանանց դիմապատկերներ
Կատեգորիա:Ֆրանսիայի գեղանկարչություն
Ջուլհակյան

**Ջուլհակյան**, հայկական ազգանուն։

## Ազգանունը կրողներ
* Արման Հրաչիկի Ջուլհակյան (ծնվ․ 1979), բեմադրող ռեժիսոր, բալետմաստեր։
* Արուսյակ Ջուլհակյան (ծնվ․ 1983), ՀՀ ԱԺ 7-րդ գումարման պատգամավոր, հանրային կառավարման մագիստրոս։
* Նաիրա Ջուլհակյան (ծնվ․ 1981), բանաստեղծուհի։
* Ռոմեո Սուրենի Ջուլհակյան (1937-2005), ճարտարապետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Հայերեն հիմքով ազգանուններ
Սուրբ Պողոս առաքյալ օդանավակայան

**Սուրբ Պողոս առաքյալ օդանավակայան** () նաև հայտնի է որպես **Օխրիդի օդանավակայան** (), օդային դարպաս Հյուսիսային Մակեդոնիայում՝ Օխրիդից 9 կմ հյուսիս-արևմուտք և մայրաքաղաք Սկոպիեից 145 կմ հարավ-արևմուտք՝ Օխրիդ-Կիչևո-Սկոպիե ճանապարհին։ Այն հանրապետության երկրորդ խոշոր օդանավակայանն է՝ զիջելով միայն մայրաքաղաքի օդային դարպասին։

## Պատմություն
Օխրիդի օդանավակայանը բացվել է 1952 թվականին Հարավսլավիայի անդամ Մակեդոնիայում։ Այն ժամանակ դա գտնվում էր Գորենզի և Օրովնիկ գյուղերի միջև։ Սկզբում կար 900 մետրանոց թռիչքուղի։ Առաջին միջազգային թռիչքը տեղի է ունեցել 1953 թվականի հուլիսի 5-ին։ Օդանավակայանի վերջնական վերանորոգումն ավարտվել է 2004 թվականին, երբ տեղադրվել է լուսավորության նոր համակարգ։

2008 թվականին Մակեդոնիայի Հանրապետության կառավարությունը 20 տարվա պայմանագիր է կնքել թուրքական Tepe Akfen Ventures ավիաընկերության հետ՝ Օխրիդի և Սկոպիեի օդանավակայանների պահպանման, ինչպես նաև հետագա արդիականացման համար։ Հետագայում նախատեսվում է Օխրիդի օդանավակայանում կառուցել նոր տերմինալ և բարելավել VIP հատվածները, իսկ այս ծրագրի շրջանակներում նախատեսվում է ընդլայնել Սկոպիեի օդանավակայանը և երրորդ օդանավակայան կառուցել Շտիպ քաղաքում։ Ամբողջ ծրագրի արժեքը 200 միլիոն եվրո է։

## Հնարավորություններ
Օդանավակայանում կարող են տեղավորվել ինչպես փոքր, այնպես էլ միջինից մեծ ինքնաթիռներ։ Կայքը նախատեսված է առավելագույնը 9 ինքնաթիռի համար, տերմինալը տարեկան կարող է ընդունել մինչև 400 հազար ուղևոր։ Օդանավակայանում կա տեղեկատվական գրասեղան, ռեստորան, անմաքս խանութ և VIP ժամանցի ակումբ։

## Թռիչքներ

## Վիճակագրություն
*Ուղևորների քանակ ըստ տարիների*։

## Ցամաքային տրանսպորտ
Օդանավակայանում գործում է ավտոբուս, որը ուղևորներին տեղափոխում է օդանավակայանի և քաղաքի միջև՝ մեկնելով չորեքշաբթի և կիրակի օրերին։ Ավտոբուսի չվացուցակը որոշվում է դեպի Բազել և Լոնդոն Wizzair-ի թռիչքներով, և՛ դեպի և հակառակ ուղղությամբ։

## Միջադեպեր
1993 թվականի նոյեմբերի 20-ին Յակ-42 ինքնաթիռը Ժնևից Սկոպիե թռչելիս Օխրիդի օդանավակայանի մոտ վթարի է ենթարկվել։ Եղանակային վատ պայմանների պատճառով ինքնաթիռը հարկադրված վայրէջք է կատարել Օխրիդում, սակայն մխրճվել է Տրոյան լեռան մեջ։ Պատճառը անձնակազմի սխալն է եղել, որը սխալ է հասկացել դիսպետչերի հրահանգները։ Զոհվել է 124 մարդ, այդ թվում՝ անձնակազմի 8 անդամ։ Ուղևորներից մեկը ողջ է մնացել վթարից, սակայն 11 օր անց հիվանդանոցում գիտակցության չգալով մահացել է։

## Ծանոթագրություններ

## Արտաքին հղումներ
* Страница аэропрорта на сайте TAV Skopje 

Կատեգորիա:Հյուսիսային Մակեդոնիայի Հանրապետության տրանսպորտ
Կատեգորիա:Օդանավակայաններ այբբենական կարգով
Կատեգորիա:Օխրիդ
RingID

**ringID**, մասնավոր սոցիալական ցանցային հարթակ, որը նախագծել և մշակել է Մոնրեալում (Քվեբեկ, Կանադա) գտնվող *Ring Inc.*-ը։ *ringID*-ն օգտատերերին թույլ է տալիս անվճար հաղորդակցվել՝ օգտագործելով իրենց անհատական ID-ները ամբողջ աշխարհում համացանցի միջոցով։ Սկզբնապես այն թողարկվել է 2015 թվականի հուլիսին։

Հարթակն անվանվել է ֆինանսական բուրգ և քննադատվել այն բանի համար, որ օգտատերերին թույլ չի տալիս կանխիկացնել գումարը։ 2021 թվականի սեպտեմբերին Բանգլադեշում յուրացման գործ է հարուցվել 25 անձի դեմ, այդ թվում՝ ընկերության երկու հիմնադիրների։ Հիմնադիրներից մեկը ձերբակալվել է դրամական միջոցների յուրացման համար։

## Պատմություն
*ringID*-ն 2015 թվականի հուլիսին սկզբնապես թողարկել է *Ring Inc.*-ը, տեսազանգերի գործառույթն ավելացվել է 2016 թվականին։ Լրացուցիչ հնարավորություններն ավելացվել են՝ նպատակ ունենալով ապահովել մեկ հարթակ՝ սոցիալական ցանցերի բոլոր կարիքները բավարարելու համար։

## Հնարավորություններ
*ringID*-ն նախագծվել է որպես սոցիալական ցանցի բոլորը մեկում հարթակ։ Հարթակը կարող է օգտագործվել ուղիղ հեռարձակման, ձայնային և տեսազանգերի, հաղորդագրությունների և բովանդակության փոխանակման համար։

Օգտատերերը կարող են ջնջել հաղորդագրությունները ինչպես իրենց, այնպես էլ ստացողի սարքից։ Նրանք կարող են նաև ակնթարթային հաղորդագրություններ ուղարկել հասցեատերերին, որոնք ավտոմատ կերպով ջնջվում են նախապես սահմանված ժամանակի ավարտից հետո։

## Քննադատություն և բողոքներ
*Business Standard*-ը *ringID*-ին մեղադրել է ֆինանսական բուրգ լինելու մեջ, քանի որ այն վճարել է օգտատերերին՝ ավելի շատ օգտատերերի ներգրավելու և գովազդ դիտելու համար։ 2021 թվականի սեպտեմբերին *The Business Standard*-ը հայտնել է, որ օգտատերերը չեն կարողացել կանխիկացում կատարել, ինչը բնութագրվել է որպես յուրացում։ Ընդհանուր առմամբ, ենթադրաբար յուրացվել է 21,2 մլն տակա։ 25 անձի դեմ հարուցվել է գործ, այդ թվում՝ *ringID*-ի սեփականատերերի՝ «Թվային անվտանգության մասին» օրենքի և «Մարքեթինգի բազմամակարդակ վերահսկման մասին» օրենքի համաձայն։

Ընկերության երկու հիմնադիրները ձերբակալվել են 2016 թվականի դեկտեմբերին միջնորդավճարները չկատարելու գործով, որը հարուցել էր Բանգլադեշի հեռահաղորդակցության կարգավորող հանձնաժողովը։ Գրավի դիմաց շկալանքից ազատվելուց հետո երկուսն էլ մեկնել են Կանադա։

2021 թվականի հոկտեմբերին հիմնադիրներից մեկը ազատազրկվել է Դաքայի մայրաքաղաքային հաշտարար դատավորի կողմից այն բանից հետո, երբ ձերբակալվել էր երեք ամսում 200 կրոր տակա յուրացնելու մեղադրանքով՝ մարդկանց ներգրավելով *ringID*-ի ներդրումային սխեմայով և խոստանալով առցանց եկամուտ։

Այստեղ ուշագրավ է, որ *ringID*-ն 2017-2019 թվականներին աշխատավարձ չի վճարել ծրագրակազմը մշակող հարյուրավոր աշխատակիցների։ Տուժածներից մեկն ասել է, որ ընկերությունն իրեն ավելի քան երկու հարյուր հազար տակա է պարտք, և նա հրաժարվել է գումար հետ ստանալու հույսից, քանի որ կազմակերպությունը ղեկավարում է մաֆիայի խմբավորումը։

## Ծանոթագրություններ

## Արտաքին հղումներ
* 

Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Ֆինանսական խարդախություն
GNU Taler

**GNU Taler,** ազատ ծրագրային ապահովման վրա հիմնված միկրոտրանսակցիաների և էլեկտրոնային վճարումների համակարգ։ *Taler*-ը հիմնված է ոչ թե բլոկչեյնի, այլ կույր ստորագրությունների վրա։

Նախագիծը ղեկավարում են Ֆլորիան Դոլդը և Քրիստիան Գրոթհոֆը *Taler Systems SA*-ից։

## Անվանում
*Taler*-ը **''T**axable **A**nonymous **L**ibre **E**conomic **R**eserves*-ի (հարկվող անանուն ազատ տնտեսական պահուստներ) հապավումն է․ անունը հղում է կատարում վաղ [[նոր դարաշրջան]]ի [[Գերմանիա]]յի մետաղադրամներին՝ [[թալեր]]ներին։

== Գնահատական ==
Նախագծին բանավոր աջակցել է GNU նախագծի հիմնադիր [[Ռիչարդ Սթոլման]]ը։ Նա նկարագրել է ծրագիրը որպես «վճարողին անանունություն ապահովելու համար ստեղծված՝ միաժամանակ ապահովելով, որ հասցեատերերը միշտ նույնականացվեն»։ «Անվտանգություն, գաղտնիություն և կիրառական ծածկագրություն» ամսագրում հրապարակված հոդվածում *GNU Taler*-ը նկարագրվում է որպես էթիկական նկատառումներին համապատասխանող. վճարող հաճախորդն անանուն է, մինչդեռ վաճառողը նույնականացված է և ենթակա է հարկման։

Իրականացումը տրամադրել է *Taler Systems SA''-ն։

## Տես նաև
* DigiCash
* Ազատ ծրագրային ապահովում

## Ծանոթագրություններ

Կատեգորիա:GNU GPL արտոնագրով ծրագրային ապահովումներ
Կատեգորիա:Ազատ ծրագրային ապահովում
Կատեգորիա:Էլեկտրոնային առևտուր
Կատեգորիա:Կրիպտոարժույթներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Վճարային համակարգեր
Արթուր Նիկիշ

**Արթուր Նիկիշ** (, ), հունգարացի դիրիժոր, կոմպոզիտոր, մանկավարժ։

## Կենսագրություն

1866–1873 թվականներին սովորել է Վիեննայի կոնսերվատորիայում։ 1882–1889 թվականներին Լայպցիգի օպերային թատրոնի գլխավոր դիրիժոր (1905–1906 թվականներին՝ դիրեկտոր)։ Ղեկավարել է աշխարհի խոշորագույն նվագախմբերը. 1889–1893 թվականներին՝ Բոստոնի սիմֆոնիկ, 1895–1922 թվականներին՝ Գեվանդհաուզի, միաժամանակ՝ Բեռլինի ֆիլհարմոնիկ նվագախմբերը։ 1893–95 թվականներին եղել է Բուդապեշտի օպերային թատրոնի դիրեկտոր և գլխավոր դիրիժոր։ Գլխավորել է Համբուրգի ֆիլհարմոնիկ նվագախումբը (1897)։ 1902–1907 թվականներին Լայպցիգի կոնսերվատորիայի ուսումնական մասի և դիրիժորական դասարանի ղեկավար։ Աշակերտներից է Կ․ Ս․ Սարաջևը։ 

## Ստեղծագործական կյանք

Նիկիշը դիրիժորական արվեստում ռոմանտիկական ուղղության խոշորագույն ներկայացուցիչներից է։ Երկացանկն ընդգրկել է Պ․ Չայկովսկու, Ա․ Բրուքների, Գ․ Մալերի, Ռ․ Շտրաուսի ստեղծագործությունները։ Հիշողությամբ նվագավարող առաջին դիրիժորներից է։ Մի շարք երկերի հեղինակ է։

## Գրականություն
* Marion Brück:Nikisch, Arthur. In: Neue Deutsche Biographie (NDB). Band 19, Duncker & Humblot, Berlin 1999, S. 257
* U. Harten: Nikisch, Arthur. In: Österreichisches Biographisches Lexikon 1815–1950 (ÖBL). Band 7, Verlag der Österreichischen Akademie der Wissenschaften, Wien 1978, ISBN 3-7001-0187-2, S. 128.

## Ծանոթագրություններ

Կատեգորիա:Հունգարացի դիրիժորներ
Կատեգորիա:Հունգարացի արվեստագետներ
Կատեգորիա:Հունգարացի դաշնակահարներ
Կատեգորիա:Շվեդիայի երաժշտության թագավորական ակադեմիայի անդամներ 
Կատեգորիա:Գերմանացի դիրիժորներ
Կատեգորիա:Գերմանացի դասական երաժիշտներ
Կատեգորիա:Հունգարացի կոմպոզիտորներ
Կատեգորիա:Հունգարացի մանկավարժներ
Խնձորենու ծաղկակեր

**Խնձորենու ծաղկակեր**, **խնձորենու երկարակնճիթ ծաղկակեր** *(**),* երկարաբեղիկների ընտանիքի բզեզ, խնձորենու, հազվադեպ՝ տանձենու և բալենու վտանգավոր վնասատու։ Մարմինը (երկարությունը՝ 3-5 մմ) գորշ է, մազածածկ, վերնաթևերի ստորին մասի վրա՝ թեք, բաց գույնի շերտերով՝ մուգ մազիկներով եզրավորված։ Թրթուրը (երկարությունը՝ մինչև 6 մմ)՝ նեղ, թեթևակի կորացած մարմնով և փոքր մուգ գլխով։

## Նկարագրություն
Հողի մակերևութային շերտում կամ թափված տերևների տակ ձմեռած բզեզները գարնանը սնվում են ուռած բողբոջներով, վնասված տեղից հոսում է հյութը (բողբոջների լաց)։ Ձվադրման համար կրծելով անցք են բացում կանաչ կոկոնների մեջ։ Թրթուրը զարգանում է կոկոնում, հարսնյակավորվում նրա մեջ։ Երիտասարդ բզեզները կմախքացնում են տերևները, խոցեր բացում պտուղների մակերևույթի վրա, որը հանգեցնում է պտուղների ձևախախտման։

## Պայքարի միջոցառումներ
Աշնանը հողի վերափորում և թափված տերևների այրում, վաղ գարնանը՝ մահացած կեղևի հեռացում և այրում, բողբոջների բացվելու շրջանից մինչև կոկոնների մերկանալը՝ սրսկում դիազինոն, լեբայցիդ, կոն գֆուսուպեր և այլ պատրաստուկներով։

## Ծանոթագրություններ

## Արտաքին հղումներ
* Вредители сельскохозяйственных культур. Яблонный цветоед
* Долгоносик Anthonomus pomorum — фотография Д.И.Гаврюшина

Կատեգորիա:Միջատներ
Կատեգորիա:Վնասատուներ
Լոձերի

«**Լոձերի**», Մեղրիում՝ Գյուժդի, Եղեգնաձորում՝ Հյուլի, դեղձենու սորտախումբ, ստեղծվել է ժողովրդական ընտրասերման ճանապարհով։ Կորիզից անջատվող սպիտակամիս պտուղներով սորտեր, որոնք տարբերվում են գույնով (սպիտակ, կարմիր, կանաչ), որակով և հասունացման ժամկետով (սեպտեմբերի 10-ից նոյեմբերի 10-ը)։

## Նկարագրություն
Ծառն ուժեղաճ է, ձգված-կլորավուն պսակով։ Պտղաբերում է տնկման 3-րդ տարում։ Պտուղը՝ միջին մեծության և խոշոր (150-200 գ), գնդաձև, կլորավուն կամ սուր կտուցով։ Պտղամաշկը՝ միջին հաստության, բաց դեղնասպիտակավուն, պտղի 2/3 մասով՝ շերտավոր կարմրությամբ։ Պտղամիսը՝ կորիզից չանջատվող, սպիտակ կամ սերուցքագույն, կորիզի մոտ՝ գունավորված, ամուր, կռճկային, հյութալի, թթվաշաքաղցր, դուրեկան բուրմունքով և համով։ Պտուղների հասունցումը՝ սեպտեմբերի 2-րդ տասնօրյակից նոյեմբերի 1-ին տասնօրյակը։ Բերքատվությունը՝ 250 ց/հա և ավելի։ Փոխադրունակ է։ Բերքն օգտագործվում է թարմ և վերամշակված (մուրաբա, կոմպոտ)։

## Տարածվածություն
Ամենաշատ տարածվածը և բարձրարժեքը Լոձ շերտավորն է։ Մշակվում է Հայաստանի դեղձենու մշակության բոլոր գոտիներում։

Կատեգորիա:Դեղձենու սորտեր
Բուլղարիայի ֆոնդային բորսա

**Բուլղարիայի ֆոնդային բորսա** ( բուլղարերեն ՝ Българска фондова борса, Balgarska fondova borsa, հապավումը BSE) ֆոնդային բորսա է, որը գործում է Բուլղարիայի մայրաքաղաք Սոֆիայում։ Այն հիմնադրվել է որպես առաջին բուլղարական ֆոնդային բորսա 1991 թվականի հոկտեմբերի 10-ին՝ որպես բաժնետիրական ընկերություն։

2010 թվականի մայիսի դրությամբ Բուլղարիայի ֆոնդային բորսան 44%-ով պատկանում էր Բուլղարիայի կառավարությանը, և նրանք այդ ժամանակ փնտրում էին պոտենցիալ ներդրողներ ամբողջ աշխարհում՝ որոնց թվում եղել են Ֆրանկֆուրտի ֆոնդային բորսան, Աթենքի ֆոնդային բորսան, OMX-ը և Պրահայի ֆոնդային բորսան։

2023 թվականի օգոստոսի 23-ին ընկերությունը 13 այլ բորսաների հետ Եվրոպական հանձնաժողովի առաջարկությամբ  ստեղծեց EuroCTP-ն որպես Եվրոպական միության շուկայի տվյալների համատեղ համակարգ, Կապիտալի շուկայի մաս։

## Պատմություն
Նախկին ֆոնդային բորսան կոչվում էր Սոֆիայի ֆոնդային բորսա՝ որը ստեղծվել էր ցարի հրամանագրով, դադարեց գործել Երկրորդ համաշխարհային պատերազմից հետո, քանի որ Բուլղարիան դարձավ կոմունիստական պետություն։

2011 թվականի հունվարին ֆոնդային բորսան (ֆոնդային խորհրդանիշ՝ BSO) պաշտոնապես միացավ կանոնավոր շուկայի առևտրին։
2011 թվականի նոյեմբերի դրությամբ Բուլղարիայի ֆոնդային բորսայի ընդհանուր շուկայական կապիտալիզացիան կազմում էր մոտ 8,5 միլիարդ ԱՄՆ դոլար։ Բորսան ունի նախաշուկայական նստաշրջաններ ժամը 9:00-ից մինչև 9:20, սովորական առևտրային նստաշրջաններ 9:20-ից մինչև 13:45-ը և հետշուկայական նստաշրջաններ՝ ժամը 13:45-ից մինչև 16:00-ը բոլոր աշխատանքային օրերին։

2018 թվականի հունիսին ֆոնդային բորսայի անվանումը փոխվել է «Բուլղարական ֆոնդային բորսա – Սոֆիա»-ից պարզապես «Բուլղարական ֆոնդային բորսա»։

## Ցուցանիշներ

Բուլղարիայի ֆոնդային բորսան հրապարակում է հետևյալ ինդեքսները՝
* SOFIX
* BG40
* BGTR30
* BGREIT
Բուլղարիայի ֆոնդային բորսան Եվրո-ասիական ֆոնդային բորսաների դաշնության անդամ է։

## Ծանոթագրություններ

Կատեգորիա:1991 հիմնադրումներ Բուլղարիայում
Կատեգորիա:Բուլղարիայի տնտեսություն
Կատեգորիա:Կազմակերպություններ այբբենական կարգով
Կատեգորիա:Ֆոնդային բորսաներ
Բալտոնա

[աջից|մինի|335x335px|Ծովայինի վկայականի արժեքը [United States dollar|US$0. 20 Baltona խանութներում]]
**Բալտոնա** (լրիվ. Baltona Foreign Trade Company Spółka Akcyjna, նախկին Baltona - zaopatrywanie statków) լեհական ընկերություն է, որը հիմնականում գործում է անմաքս շուկայում Լեհաստանում և արտերկրում։

## Պատմություն
Բալտոնան հիմնադրվել է 1946 թվականի սեպտեմբերի 3-ին՝ որպես մասնավոր ընկերություն։ Նրա հիմնական գործունեությունը լեհական և արտասահմանյան նավահանգիստներում նավերի մատակարարումն էր։

1949 թվականի դեկտեմբերի 29-ին Բալտոնան ազգայնացվեց 1 լեհական զլոտիի խորհրդանշական գնով։ 1951 թվականի հունվարի 1-ին ձեռնարկությունը ենթարկվեց Լեհաստանի արտաքին առևտրի նախարարությանը։ Նրա բիզնեսը բաղկացած էր լեհական նավերի, ինքնաթիռների, դիվանագիտական ​​կետերի, օդանավակայանների, ծովային նավահանգիստների, սահմանային անցումների և նույնիսկ գիտարշավներից։

1957 թվականին Բալտոնան միացավ Նավերի մատակարարների միջազգային ասոցիացիային (ISSA) և սկսեց տեղեկություններ փոխանակել նավերի մատակարարների միջև։

1960 թվականին Baltona-ն ընդլայնեց իր գործունեությունը օդանավակայանի օբյեկտների վրա՝ LOT Polish Airlines-ի հետ համաձայնագրով ընկերության ինքնաթիռներին մատակարարելու ապրանքներ, որոնք նախատեսված են մանրածախ վաճառքի և սպառման համար անձնակազմի և ուղևորների կողմից։

Ընկերությունն աճեց և դարձավ խոշոր արտահանման-ներմուծման ընկերություն 1970-1980-ական թվականներին։ Լեհաստանի Ժողովրդական Հանրապետության օրոք այն սակավաթիվ ընկերություններից էր, որն արևմտյան ապրանքներ էր առաջարկում լեհ սպառողներին արտարժույթի դիմաց։ Իր ժողովրդականության գագաթնակետին 1980-ականների կեսերին Baltona-ում աշխատում էր մոտ 250 խանութ և ուներ ավելի քան 2000 աշխատակից։ 1984 թվականին այն վերածվել է բաժնետիրական ընկերության (լեհ.՝ spółka akcyjna կամ S.A.)։

2013 թվականին Բալտոնան ստանձնեց Chacalli de Decke-ը՝ բելգիական առանց մաքսատուրքի ընկերությունը։ Այն ժամանակից ի վեր այն ավելի է զարգացրել գործունեությունը սննդի և խմիչքների ոլորտում։

## Ծանոթագրություններ

Կատեգորիա:1946 հիմնադրումներ Լեհաստանում
Կատեգորիա:1946 հիմնադրված ընկերություններ
Աստվածամոր որդեգիրը

**«Աստվածամոր որդեգիրը»** (), Գրիմ եղբայրների հեքիաթը աղքատ ընտանիքից մի աղջկա մասին է, որը որդեգրվել է Աստվածամոր կողմից և լուրջ փորձություններ է ունեցել խաբեության մեջ իր համառության համար։ Աառնե-Թոմփսոնի հեքիաթային սյուժեների դասակարգման համակարգում ունի 710 համարը։

## Սյուժե
Փայտահատի ընտանիքում երեք տարեկան աղջիկ էր մեծանում, բայց ծնողներն այնքան աղքատ էին, որ նույնիսկ հաց չունեին երեխային կերակրելու համար։ Մի անգամ անտառում փայտահատին հանդիպում է Մարիամ Աստվածածինը և առաջարկում երեխային տալ իրեն։ Այսպիսով, աղջիկը հայտնվում է երկնքում, որտեղ նա երջանիկ ապրում է։ Մի անգամ Մարիամ Աստվածածինը երկար ճանապարհ գնալուց առաջ իր որդեգրած դստերը թողնում է երկնքի արքայության մեկ փոքրիկ և 12 մեծ բանալիներ՝ խստորեն արգելելով նրան բացել վերջին՝ տասներեքերորդ դուռը։ Ամեն օր աղջիկը բացում էր մեկ դուռ և յուրաքանչյուրի հետևում տեսնում մեկ առաքյալի, վերջապես մնում էր միայն մեկ չօգտագործված բանալի և արգելված դուռը։ Չկարողանալով զսպել հետաքրքրասիրությունը՝ նա բացում է դուռը և տեսնում ամենասուրբ Երրորդությունը։ Նրա մատը, դիպչելով Երրորդությունից բխող փայլին, դառնում է ոսկեգույն։ Երբ Մարիամ Աստվածածինը վերադառնում է, աղջիկը երեք անգամ հերքում է իր մեղքը, և դրա համար նա քնած ժամանակ իջնում երկիր՝ հայտնվելով փշերով շրջապատված անտառում, որից հնարավոր չէ դուրս գալ։ Այստեղ նա սնվում է ընկույզով, պատսպարվում տերևներով և քնում ծառի խոռոչում։ Տարիներ անց աղջկան պատահաբար գտնում է թագավորը, որը որս էր անում այդ տարածքներում։ Նա սիրահարվում է աղջկան, չնայած նա չի կարող որևէ բառ արտասանել։ Նրանք ամուսնանում են, և թագուհին երեք երեխա է ծնում, բայց շարունակում է համառել՝ իրեն հայտնված Կույս Մարիամի առջև հրաժարվելով ընդունել, որ բացել է արգելված դուռը։ Դրա համար Աստվածամայրը մեկ առ մեկ տանում է նրա բոլոր երեխաներին։ Ժողովուրդը թագուհուն համարում է մարդակեր, և ստիպում է թագավորին ուղարկել նրան խարույկի վրա այրելու։ Երբ կրակը վառում են, թագուհին զղջում է։ Այդ ժամանակ անձրև է տեղում, խարույկը հանգչում է, և Աստվածամայրը վերադարձնում է նրա երեխաներին, խոսելու ունակությունն ու շնորհում երջանկություն՝ ասելով. «Նա, ով խոստովանում և ապաշխարում է իր մեղքի համար, նրա մեղքը ներվում է»։

## Պատմություն
«Աստվածամոր որդեգիրը» հեքիաթը Գրիմ եղբայրները գրի են առել Հեսսենում։

Մարիամ Աստվածածնի մեջ տեսնում են մայր աստվածուհու հնագույն կերպարը, իսկ հեքիաթում հրեշտակների նկարագրությունը հիշեցնում է փերիներին։ Աղջկա հետ նմանվում է ուելսյան առասպելներից թագուհի Ռիանոնը, որին նույնպես մեղադրում են սեփական որդուն ուտելու մեջ։

## Սյուժեի մեկնաբանություններ
* Ֆրանց ֆոն Զեեբուրգը այս սյուժեի հիման վրա գրել է  «Das Marienkind» պատմվածքը (1869 թվական)։

## Ծանոթագրություններ

Կատեգորիա:Գրիմ եղբայրների հեքիաթներ